CELEX: C2005/217/15
Language: et
Date: 2005-09-03 00:00:00
Title: Euroopa Kohtu (kolmas koda) 14. juuli 2005. aasta otsus liidetud kohtuasjades C-259/03, C-260/03 ja C-343/03: Euroopa Ühenduste Komisjon versus Taani Kuningriik (Kalapüügikvoodi süsteem — Kalandusaastad 1988, 1990–1992 ja 1994 ning 1995–1997)

3.9.2005   
            
            
               ET
            
            
               Euroopa Liidu Teataja
            
            
               C 217/8
            
         
      EUROOPA KOHTU
   
   (kolmas koda)
   14. juuli 2005. aasta otsus
   liidetud kohtuasjades C-259/03, C-260/03 ja C-343/03: Euroopa Ühenduste Komisjon versus Taani Kuningriik (1)
   
   (Kalapüügikvoodi süsteem - Kalandusaastad 1988, 1990–1992 ja 1994 ning 1995–1997)
   (2005/C 217/15)
   Kohtumenetluse keel: taani
   Liidetud kohtuasjades C-259/03, C-260/03 ja C-343/03: Euroopa Ühenduste Komisjon (esindaja: H.-P. Hartvig) v. Taani Kuningriik (esindaja: J. Molde), mille esemeks on EÜ artikli 226 alusel 17. juunil ja 4. augustil 2003 esitatud kolm liikmesriigi kohustuste rikkumise hagi, tegi Euroopa Kohus (kolmas koda), koosseisus: koja esimees A. Rosas, kohtunikud A. Borg Barthet, J.-P. Puissochet (ettekandja), S. von Bahr ja J. Malenovský; kohtujurist C. Stix-Hackl, kohtusekretär R. Grass, 14. juulil 2005 otsuse, mille resolutiivosa on järgmine:
   
               1.
            
            
               Kuna Taani Kuningriik
               
                           —
                        
                        
                           ei kehtestanud temale kalandusaastateks 1988, 1990–1992 ja 1994 ning 1995–1997 määratud kalapüügikvootide kasutamise üksikasjalikke eeskirju,
                        
                     
                           —
                        
                        
                           ei taganud ühelgi neist kalandusaastatest kalavarude kaitset käsitlevate ühenduse eeskirjade täitmist kalastustegevuse kontrollimise ning lossimise ja saagi registreerimise üle kohase järelevalve teostamise kaudu,
                        
                     
                           —
                        
                        
                           ei keelustanud ühelgi neist kalandusaastatest tema lipu all sõitvatel ega tema territooriumil registreeritud laevadel ajutiselt kalapüüki, kui temale kohaldatud kvoodid olid ammendatud,
                        
                     
                           —
                        
                        
                           ei teavitanud Euroopa Ühenduste Komisjoni 1988. aasta kalapüügikeeldude rakendamisest,
                        
                     on ta rikkunud nõukogu 25. jaanuari 1983. aasta määruse (EMÜ) nr 170/83, millega kehtestatakse ühenduse kalavarude kaitse- ja majandamissüsteem, artikli 5 lõikest 2 (kalandusaastad enne 1993), nõukogu 20. detsembri 1992. aasta määruse (EMÜ) nr 3760/92, millega luuakse ühenduse kalanduse ja akvakultuurisüsteem, artikli 9 lõikest 2 (kalandusaastad pärast 1993), nõukogu 23. juuli 1987. aasta määruse (EMÜ) nr 2241/87, millega luuakse teatavad kalastuse kontrollimeetmed, artiklist 1 ja artikli 11 lõigetest 1 ja 2 (kalandusaastad enne 1993) ning nõukogu 12. oktoobri 1993. aasta määruse (EMÜ) nr 2847/93, millega luuakse ühise kalanduspoliitika suhtes rakendatav kontrollisüsteem, artiklist 2, artikli 21 lõigetest 1 ja 2 ning artiklist 31 (kalandusaastad pärast 1993) tulenevaid kohustusi.
            
         
               2.
            
            
               Jätta hagid ülejäänud osas rahuldamata.
            
         
               3.
            
            
               Mõista kohtukulud välja Taani Kuningriigilt.
            
         
      (1)  ELT C 200, 23.8.2003.
   
      ELT C 239, 4.10.2003.